আহত নজরুল ইসলাম খান রাজনকে দেখতে রাত সাড়ে ১১টায় শেবাচিম হাসপাতালে যান বিএনপির কেন্দ্রীয় নেতা হান্নান শাহ, আলতাফ হোসেন চৌধুরী, নাজিমউদ্দিন আলম, হাফিজ ইব্রাহিমসহ অন্যান্য নেতৃবৃন্দরা। কেন্দ্রীয় নেতৃবৃন্দ হাসপাতালের অপারেশন থিয়েটারের সামনে আসলে  সেখানে উপস্থিত রাজন অনুসারী বিএনপি, যুবদল ও ছাত্রদলের নেতা-কর্মীরা বিএনপি কেন্দ্রীয় সাংগঠনিক সম্পাদক মজিবর রহমান এমপি সরোয়ারের বিচার চেয়ে বিক্ষোভ করেন। একই সঙ্গে হান্নান শাহকে আহত রাজনকে দেখতে বাধা প্রদান করে। উত্তেজিত হয়ে কর্মীরা বলেন, এমপি সরোয়ারকে বিভাগের সব পদ পদবী দিয়ে দেন। এরবাইরে আর কাউকে কোন পদ দেয়ার দরকার নেই। সরোয়ারের কর্মিরা রাজনকে হত্যার উদ্দেশ্যে আক্রমন করেছে দাবী করে তারা এমপি সরোয়ারের সাংগঠনিক শাস্তি দাবী করেন। এসময় প্রায় ১০ মিনিট অপারেশনের থিয়েটারের সামনে হান্নান শাহকে নেতা-কর্মীরা অবরুদ্ধ করে  রাখেন।